recursal/SuperWikiNEXT-32B huggingface dataset:
**Nadi** (izgovor: ) je grad na Fidžiju, smješten na otoku Viti Levu. Nadi se nalazi na zapadnoj strani najvećeg fidžijskog otoka, a prema popisu iz 2017. godine imao je 71,048 stanovnika, po čemu je bio na četvrtom mjestu na Fidžiju, s otprilike 500 stanovnika manje nego Lautoka. Grad je od 2007. godine zabilježio značajan porast stanovništva, s obzirom da je prema ranijem popisu imao 42,284 stanovnika. Nadi je multietnički grad u kojem najviše ima Indofidžijaca i etničkih Fidžijaca, ali i značajna brojka stranih državljana te turista. Uz proizvodnju šećerne trske, turizam je najvažnija gospodarska djelatnost u gradu. 

Regija grada Nadi ima najveću koncentraciju hotela i motela na cijelom Fidžiju. Zbog velikog broja Indofidžijaca, Nadi se smatra hinduističkim i islamskim centrom Fidžija; u gradu se nalazi najveći hinduistički hram u južnoj hemisferi, Hram Sri Sive Subramanije, koji je važno mjesto hodošašća hinduističkih vjernika. 

Grad ima i međunarodni aerodrom, smješten oko devet kilometara od samog grada. Nadijski aerodrom je najveći na Fidžiju te je primarna točka ulaska u Fidži, iako je smješten zapadno od glavnog grada Suve.

Vanjske veze
------------

***Nadi*** na Wikimedijinoj ostavi

* Nadi - informacije na stranici Wikivoyage
* Nadi Town Fiji Restaurant
* Indian Asian Denarau Nadi Fiji Restaurant
* Seafood Fiji Restaurant in Denarau, Nadi

| * p
* r
* u
Administrativna podjela Fidžija |
| --- |
| Divizije | 
* Centralna
* Istočna
* Sjeverna
* Zapadna

 | Flag of Fiji |
| Provincije | 
* Ba
* Bua
* Cakaudrove
* Kadavu
* Lau
* Lomaiviti
* Macuata
* Nadroga Navosa
* Naitasiri
* Namosi
* Ra
* Rewa
* Serua
* Tailevu

 |
| Posebni status | 
* Rotuma

 |
| Gradovi | 
* Lautoka
* Suva

 |
| Općine | 
* Ba
* Labasa
* Lami
* Levuka
* Nadi
* Nasinu
* Nausori
* Savusavu
* Sigatoka
* Tavua

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 144313242
* GND: 4379342-3

 |
*Za ostala značenja, v. Mizija (razvrstavanje).*

|  |
| --- |
| Drevna regija Anadolije**Mysia**
 |
| **Položaj** | Sjeverozapadna Anadolija |
| **Najveći grad** | Pergam |
| **Rimska provincija** | Azija |
|
| 
Položaj Mizije u Anadoliji |
|

**Mizija** (antgrč. *Μυσία* [*Mysía*], lat. *Mysia*) je oblast u sjeverozapadnom dijelu drevne Male Azije (današnja Anadolija u Turskoj). Bila je smještena na južnoj obali Mramornog mora. Na istoku se graničila sa Bitinijom, na jugoistoku sa Frigijom, na jugu sa Lidijom, na jugozapadu sa Eolidom, a na zpaadu sa Troadom, te Propontisom na sjeveru. U antičko doba su je nastanjivali Mizijci, Frigijci, Eolski Grci i druge grupe.

| * p
* r
* u
Historijske regije Anadolije |
| --- |
| 

 Eolida **•**  Kapadokija **•**  Karija **•**  Kilikija **•**  Bitinija **•**  Galatija **•**  Jonija **•**  Likaonija **•**  Likija **•**  Lidija **•**  Mizija **•**  Pamfilija **•**  Paflagonija **•**  Frigija **•**  Pisidija **•**  Pont **•**  Troada 
 |
**Nenci** su samojedski narod, koji pretežno živi u Rusiji, odnosno u tri autonomna okruga: Neneciji, u kojoj čini 12% stanovništva, i u kojoj predstavlja drugi narod po brojnosti, posle Rusa (69%), zatim Jamaliji (Jamalo-Neneciji), u kojoj čini 5,2% stanovništva, i u kojoj predstavlja četvrti narod po brojnosti, posle Rusa (59%), Ukrajinaca (13%) i Tatara (5,4%), i u Tajmiriji (Dolgano-Neneciji), u kojoj čini 4,8% stanovništva, i u kojoj predstavlja četvrti narod po brojnosti, posle Rusa (74%), Dolgana (9,8%) i Ukrajinaca (9,5%). 

Nenci delom praktikuju tradicionalna verovanja (veru u duhove), a delom su pravoslavne veroispovesti. 

Govore neneckim jezikom, koji spada u samojedsku grupu uralske porodice jezika. 

Ukupno ih ima oko 34.000.

Eksterni linkovi
----------------

***Nenci*** na Wikimedijinoj ostavi

* UNESCO Red Book on endangered languages: Norteast Asia
* Endangered Uralic Peoples
* Minority languages of Russia on the Net Arhivirano 2009-04-20 na Wayback Machine-u
* The Red Book of the peoples of the Russian Empire
**Orijentalna kratkonokta vidra**, *Aonyx cinereus; sinonim: Aonyx cinerea* također poznata pod imenom **azijska kratkonokta vidra** najmanja je vidra na svijetu. 

Orijentalnu kratkonoktu vidru moguće je pronaći u močvarama mangrova i svježim močvarnim područjima Bangladeša, južne Indije, Kine, Tajvana, Indokine, zapadne Malezije, Indonezije i Filipina.

Odrasle jedinke ove vrste vidre mogu narasti u duljinu otprilike 0.9 metara od nosa do vrha repa, i težiti otprilike 5 kilograma. Hrane se ribama, žabama, rakovicama, slatkovodnim rakovima i školjkašima.

Ova vrsta vidre upečatljiva je po svojim prepoznatljivim šapama; njihova kandže ne pružaju se preko mesnatih jastučića njihovim prstiju. Ovakvi atributi daju ima učinkovitost nalik ljudima pri hvatanju i koordinaciji do točke korištenja svojih šapa pri hranjenju rakovicama, glavonošcima i ostalim manjim vodenim životinjama.

Orijentalna kratkonokta vidra živi u proširenim obiteljskim zajednicama sa samo jednim alfa parom koji se pari, dok prethodni odrasli mladunci pomažu u podizanju nove mladunčadi.

Vrsta se prethodno smatrala jedinim članom roda *Amblonyx*, no nakon nedavne mitohondrijske DNK analize (Koepfli i Wayne, 1998.) dokazana je kao član roda *Aonyx*. Također postoje rasprave o imenu vrste; *cinereus* i *cinerea*. Trenutačno IUCN ime glasi *Aonyx cinereus*, dok "Vrste sisavaca u svijetu" navode ju kao *Aonyx cinerea*.

Drugi projekti
--------------

|  |  |
| --- | --- |
|  | U Wikimedijinoj ostavi nalazi se članak na temu: **Orijentalna kratkonokta vidra** |
|  | Wikivrste imaju podatke o: **Aonyx** |
**Modrići** (Modrich), stara hrvatska plemićka obitelj iz zaleđa Zadra, čiji su preci u XIII. stoljeću prešli u Liku i Krbavu. Nakon turskih osvajanja Like i Krbave prelaze u Senj. 

Ogranci ove plemićke obitelji naselili su se, u 16. stoljeću, u Hrvatsko zagorje. 

Godine 1649. Hrvatski sabor jednoglasno potvrđuje grbovnicu za Nikolu Modrića i njegovu braću - Stjepana, Tomu i Ivana. Nikola Modrić je bio oženjen s Katarinom Brdovečki (Berdoczy). 

Ivan Modrić zajedno s plemićima Andrijom Žustom, Martinom Jakušem, Stanislavom Sišćanom, Jurjem Bočanijem, Jurjem Gredeljem, Ivanom Draganićem, Jurjem Ivankom, Grgurom i Markom Horžićem, Ivanom Horgom i Markom Kurtićem dobiva 18. lipnja 1647. posjede Pišćanovec i Čurilovec darovnicom Ivana III. Draškovića. Od tog perioda potomci Modrića žive, pored Senja i u |Leskovcu Topličkom i u Hrastovcu Topličkom.

Potomci i danas žive u Hrvatskoj.

### Literatura

* HR-NAZ: Capit. Zagrab. Locus Credibilis – P 587
* Zaključci Hrvatskog sabora, sv. 1. 1631-1693. Zagreb 1958.
* HR-HDA-28: Križevačka županija: Acta nobilitaria; kutija 759
* HR-HDA-28: Križevačka županija: Acta nobilitaria; kutija 760
**Neskaupstaður** je gradić na istoku Islanda od 1.466 stanovnika.

Geografske karakteristike
-------------------------

*Neskaupstaður* leži na istoku Islanda, u istoimenom zaljevu, od susjednog gradića i fjorda Reyðarfjörður udaljen oko 37 km od Reyðarfjörðura , 73 km od regionalnog centra Austurlanda - Egilsstaðira i oko 713 km od glavnog grada Rejkjavika.

Historija
---------

Iako je naseljen još u prvom valu kolonizacije Islanda u 9. 10. vijeku, ostao je malo selo sve do 1892. kad je otvorena trgovačka stanica, pa mu je odtad porastao broj stanovnika. Status grada dobio je 1929. i odtad je najveće naselje u tom kraju.

Neskaupstaður se - 1998. udružio sa dotadašnjim općinama Reyðarfjörður (1.152) i Eskifjörður (1.014), zajedno sa selima Fáskrúðsfjörður (654) i Stöðvarfjörður (189) u novu općinu - Fjarðabyggð.
Veliki poticaj razvoju te općine bila je izgradnja tvornice aluminija Fjardaál (u fjordu Reyðarfjörður) i hidroenergetskog kompleksa Kárahnjúkar, nakon 2002.

Privreda
--------

Neskaupstaður je ribarski gradić u kom je najveći poslodavac vrlo moderna farma riba Síldarvinnslan.

Gradovi prijatelji
------------------

* Norveška, Stavanger
* Finska, Jyväskylä

Izvori
------

1. 1 2 3 4 5 6  „Iceland: Municipalites and Urban Settlements" (engleski). City population. Pristupljeno 03. 03. 2014.
2. ↑  „*Karahnjukar and Fjardaal Projects*" (engleski). Alcoa. Pristupljeno 04. 03. 2014.

Vanjske veze
------------

***Neskaupstaður*** na Wikimedijinoj ostavi

* Službene stranice grada Neskaupstaður Arhivirano 2013-07-23 na Wayback Machine-u (`is`)
**Patuljasti lemuri** (*Cheirogaleidae*) su porodica iz reda primata. Ranije su patuljasti lemuri smatrani potporodicom lemura, dok se danas smatra da su samostalna porodica koja ima ,trenutno, 23 vrste svrstane u 5 rodova.

Rasprostranjenost
-----------------

Sve vrste ove porodice žive samo na Madagaskaru.

Opis
----

Patuljasti lemuri su mali, teški su od 200 do 300 grama, i među najmanjim su primatima uopće. Imaju dugo, meko krzno. Gornja im je strana sivo smeđa do crvenkasta, dok su s donje strane, naprotiv, svijetli. Krzno nema puno šara. Tipično za ovu porodicu su uske uške i velike oči koje su smještene jedno blizu drugog, kao i duge zadnje noge. Kao svi Strepsirrhini, i oni imaju tipičnu kandžicu na drugom prstu zadnjih nogu. Dužina tijela im se kreće od 13 do 28 cm, dok im je rep vrlo dug, ponekad jedan i pol puta dug kao tijelo.

Način života
------------

Patuljasti lemuri su noćne životinje. Izvrsni su penjači, a mogu i vrlo daleko skakati, balansirajući pri tome repom. Ako siđu na tlo, što se rijetko događa, zbog svojih dugih nogu kreću se skakutanjem. Dan provode u dupljama stabala ili u gnijezdima koja sami grade. Patuljasti lemuri su monogamni i kao par žive sa svojim mladuncima iz zadnjih jednu do dvije godine. Neke vrste skupljaju zalihe masnoće na zadnjim nogama i na korijenu repa, a u vrijeme vrućih sušnih mjeseci zapadaju u "sušni san".

Hrana
-----

Sve vrste ove porodice su svežderi. Hrane se voćem, cvijećem i lišćem (ponekad i nektarom), kao i kukcima, paucima i malim kralježnjacima.

Razmnožavanje
-------------

Ženke imaju najčešće tri para sisa. Nakon 60 dana skotnosti, donose na svijet jedno do četvoro (najčešće dva ili tri) mladunca. Nakon pet do šest tjedana mladunci prestaju sisati, a pred kraj prve ili tijekom druge godine godine postaju spolno zreli. Pod ljudskom skrbi, doživljavaju do 15 godina dok im je očekivani životni vijek u prirodi vjerojatno kraći.

Ugroženost
----------

U prirodne neprijatelje patuljastih lemura spadaju sovovke i madagaskarski prstenastorepi mungos iz porodice Viverridae. Za ove životinje je danas najveća opasnost krčenje šuma koje su njihova prirodna staništa. Možda su preživjeli još samo u zaštićenim područjima.

Rodovi
------

Porodica se dijeli na pet rodova s 23 vrste:

* *Cheirogaleus*, sedam vrsta,
* *Allocebus trichotis*,
* *Microcebus*, devet vrsta,
* *Mirza*, dvije vrste,
* *Phaner*, četiri vrste.

  


|  |  |
| --- | --- |
|  | U Wikimedijinoj ostavi nalazi se članak na temu: **Cheirogaleidae** |
|  | Wikivrste imaju podatke o: **Patuljasti lemuri** |
**Rujnica** ili **brinovka** (*Lactarius deliciosus*) je vrsta jestive i vrlo ukusne gljive iz porodice Russulaceae.

Opis
----

Klobuk je 5-12 cm širok i manje ili više mesnat. U mladosti je konveksan, a kasnije postaje ulegnut kao lijevak i poprima narančastocrvenu boju. Jasno su vidljivi koncentrični krugovi, koji, kada gljiva ostari, postanu zelene mrlje. Tada se rub uvrne, a klobuk postanje mazav. Listići su gusti, narančaste boje, a kada ih se pritisne, postanu zelenkasti. Stručak je 3-8 cm visok, cilindričnog oblika, a na dnu je malo tanji. Narančaste je boje. Pun je dok je gljiva mlada, ali postane šupalj kada ostari. Meso je vrlo ugodnog mirisa

Spore su eliptičnog oblika, smeđe boje, veličine 7-9x6-7 µm.

Rujnicu je moguće zamijeniti sa nekoliko sličnih, ali jestivih vrsta. Također je moguća zamjena sa brezovkom (*Lactarius torminosus*), koja je otrovna, ali koja raste ispod breza i ima dlake na cijelom klobuku.

Stanište
--------

Ova gljiva je izvorno rasla u južnim Pirinejima, ali je sada uvezena u druge zemlje. Raste od ljeta do kraja jeseni u zimzelenim šumama, a posebno ispod borova, na vlažnim travnjacima i pored šuma.

***Rujnica*** na Wikimedijinoj ostavi
|  |  |
| --- | --- |
|  | *Ovaj članak o **književnosti** je u začetku. Možete pomoći Wikipediji tako da ga proširite*. |


|  |  |
| --- | --- |
|  | *Ovaj članak o **osobi** je u začetku. Možete pomoći Wikipediji tako da ga proširite*. |

  

**Nešri** (tur. *Neşri*; druga polovina 15. veka - umro 1520), u nekim izvorima **Mehmed Nešri**. je bio otomanski istoričar, istaknuti predstavnik rane otomanske istoriografije.

Život
-----

Nešri je živeo za vrijeme vlade sultana Bajazita II (1481-1512). Autor je više istorijskih spisa. Njegova knjiga "Nešrijeva istorija" ("Nešri tarihi") objavljena je tek 1949. godine u Angori.

Između ostalog, Nešri piše o nadiranju Murata na Balkan, odnosno o prvom susretu Srba sa Osmanovim Turcima na Marici (1371), o zauzeću Niša (1386) i o boju na Kosovu (1389). Nema podataka kako je Nešri, koji nije bio savremenik događaja, došao do materijala. Njegova "Pripovest o osvajanju Niša", sadrži izvesna preterivanja. U poređenju sa Muratovim pismom o padu Niša (1386), može se primetiti koliko Nešri preteruje kad govori o obavezama koje je na sebe preuzeo Lazar. O njima u toj meri, nema u drugim relevantnijim izvorima.

Djela
-----

* *Cihânnümâ*

Spoljašne veze
--------------

Bilješke
--------

Izvori
------

1. ↑  „Neşri". Encyclopædia Britannica, Inc. Pristupljeno 23 February 2013.
2. ↑  Mehmed Nesri
3. ↑  Mehmed Nesri
4. ↑  Mehmed Nesri

Bibliografija
-------------

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 59884357
* LCCN: n85067225
* ISNI: 0000 0000 8386 7953
* GND: 118985175
* SUDOC: 148682790
* BIBSYS: 1058060

 |
**Michael Novak** (Zagreb, 25. srpnja 1988.) hrvatski je profesionalni hokejaš na ledu. Igra na poziciji lijevog krila, a trenutačno je član hrvatskog KHL Medveščaka koji se natječe u EBEL-u.

Karijera
--------

Igrao je za hrvatsku reprezentaciju do osamnaest godina u kojoj je debitirao u sezoni 2005./06. dok je nastupom na SP-u Divizije I u Japanu 2008. debitirao za hrvatsku seniorsku reprezentaciju. Kroz mlađe kategorije igrao je u austrijskom Feldkirchu, te švicarskom Rapperswilu. Sezonu 2008./09. pak proveo u klubovima NLB lige La Chaux-de-Fonds, Basel i Ajoie, u kojima je odigrao 38 utakmica i upisao 18 bodova. U slaganju momčadi za novu 2009./10. sezonu Novak je potpisao za Medveščak. Novak je tako po prvi puta u karijeri zaigrao za neki hrvatski klub.

Statistika karijere
-------------------

*Bilješka: OU = odigrane utakmice, G = gol, A = asistencija, Bod = bodovi, +/- = plus/minus, KM = kaznene minute, GV = gol s igračem više, GM = gol s igračem manje, GO = gol odluke*

| Sezona | Klub | Liga |   | Regularna sezona |   | Doigravanje |
| --- | --- | --- | --- | --- | --- | --- |
| OU | G | A | Bod | +/- | KM | GV | GM | GO | OU | G | A | Bod | +/- | KM | GV | GM | GO |
| 2009./10. | KHL Medveščak | EBEL | 25 | 0 | 5 | 5 | -1 | 4 | 0 | 0 | 0
 |  |  |  |  |  |  |  |  |  |

Izvori
------

1. ↑  Novak i Bradley novi Medvjedi
2. ↑  Medveščak sve jači i jači: 'Medvjed' i Michael Novak[*mrtav link*]

Vanjske poveznice
-----------------

* Profil na Internet Hockey Database

| * p
* r
* u
Trenutačni sastav Medveščak Zagreba |
| --- |
| 
Robert Kristan |
Michael Ouzas |
Andrej Vasiljević |
Vjačeslav Truhno |
David Brine |
Alan Letang |
Kenneth MacAulay |
Andy Sertich |
Dario Kostović |
Ivan Šijan |
Saša Martinović |
Frank Banham |
Sasha Pokulok |
Joel Prpic |
Mislav Blagus |
Ryan Kinasewich |
Geoff Waugh |
Greg Day |
Dominik Kanaet |
Donald MacLean |
Matt Siddall |
Tom Zanoški |
Mario Sertić |
Pascal Morency |
Sašo Rajsar |
Gal Koren |
trener: Marty Raymond
 |
**Ruj** (latinski: *Rhus*) ili *sumak*) je biljka penjačica iz porodice vonjača (*Anacardiaceae*). Sam rod ruj (Rhus) obuhvaća oko 150 vrsta manjeg listopadnog drveća i grmlja koje raste u pojasu umjerene i suptropske klime, po Euroaziji i Sjevernoj Americi.

Karakteristike
--------------

Po Balkanu raste obični ruj (*Cotinus coggygria*), nisko drvo ili grm raširen po Južnoj i Centralnoj. Europi, Centralnoj Aziji i centralnoj Kini. Eliptoidno lišće dugo do 8 cm, na rubovima s donje strane je plavo-zeleno, za razliku od tog u proljeće (kad lista) i u jesen (kad opada) ima jarko crvenu (rujnu) boju pa se zato tako i zove. Rujevi imaju brojne male cvjetove koji su uglavnom sterilni, pa se brojne vrste bespolno razmnožavaju rizom.

Rujevi se koriste kao sirovina za proizvodnju bojila, lijekova i pića a sušeni plodovi nekih vrsta koriste se kao začin po Bliskom Istoku. Ali se isto tako često koriste kod melioracije erodiranih površina i kao ukrasne biljke. Grozdasti ili sicilijanski ruj (*Rhus coriaria*), raširen po Mediteranu, naročito se uzgaja po Južnoj Italiji kao sirovina za proizvodnju tanina koji se koristi za štavljenje kože.

Otrovni ruj (Toxicodendron vernix) je grmoliko stablo koje raste po močvarnom kiselom tlu na istoku Sjeverne Amerike, njen bezbojni vrlo toksični fluid potamni kad se izloži zraku. Američki ruj (*Cotinus americanus*), sličan običnom ruju, je nisko drvo (grm) koji raste po jugu Sjedinjenih Američkih Država.

Izvori
------

1. ↑  „*Rhus*" (engleski). Merriam Webster. Pristupljeno 31. 8. 2018.
2. 1 2 3 4 5 6 7  „*Sumac*" (engleski). Encyclopædia Britannica. Pristupljeno 31. 8. 2018.
3. 1 2 3 4 5 6  „*Ruj*" (hrvatski). Leksikografski zavod Miroslav Krleža. Pristupljeno 31. 8. 2018.

Vanjske veze
------------

***Ruj*** na Wikimedijinoj ostavi

Wikivrste ima informacije vezane uz:
***Rhus***

* *Ruj* (`sh`)
* *Sumac* (`en`)
MRT presek ljudskog mozga, sa označenim talamusom
**Talamus** (lat. *thalamus dorsalis*) je uparena simetrična struktura smeštena po sredini mozga kičmenjaka, uključujući i ljude. Nalazi se između kore velikog mozga i srednjeg mozga.

Talamus sačinjavaju dve ovalne strukture sive mase, koje grade krov i stranice treće moždane komore. U talamusu se nalazi mnogo jedara, u kojima se sinaptički prekidaju mnogi putevi koji se projektuju ka kori velikog mozga i služe za održanje njene budnosti. Sa druge strane, i iz kore velikog mozga polaze putevi prema talamusu.

Funkcija
--------

Talamus ima relejnu, integrativnu i modulatorsku funkciju. NJegova relejna uloga podrazumeva da se sve aferentne informacije koje idu ka centralnom nervnom sistemu (bol, dodir, termičke draži) i svesni duboki senzibilitet na pragu kortikalnim centrima, sinaptički prekidaju u talamičkim jedrima. Ovo omogućava talamusu da ih integriše i zaključi šta to receptori poručuju senzornoj kori velikog mozga. Zato je i sam talamus bez senzorne kore značajan za svesnu percepciju signala sa receptora somatskog senzibiliteta. Osim ovoga, talamus može i da moduliše primljene informacije u saradnji sa asocijativnom korom, tako što pojačava one koje su trenutno bitne, dok nebitne informacije umanjuje ili ih potpuno gasi, omogućavajući da se jedinka koncetriše na ono što joj je bitno u određenom trenutku.

Spoljašnje veze
---------------

***Talamus*** na Wikimedijinoj ostavi

* Talamus na sajtu www.scholarpedia.org
**Talačka kriza u Beslanu** jedan od najtežih terorističkih napada koji je pogodio Rusiju u njezinoj povijesti.

Kronologija događaja
--------------------

1. rujna 2004. - tridesetak terorista zauzelo školu u Beslanu, u ruskoj republici Sjevernoj Osetiji. U trenutku napada odvijale su se svečanosti za prvi dan školske godine pa se u zgradi nalazilo oko 1300 djece, roditelja i nastavnika. Nekoliko ljudi uspijeva pobjeći no teroristi, čečenske i arapske provenijencije, zatvaraju većinu u sportskoj dvorani te miniraju zgradu. Teroristi traže nezavisnost Čečenije ili će bombaši-samoubojice aktivirati eksploziv. Slijedeći dan nekoliko je taoca pušteno, a otkriveno je kako se u blizini škole nalaze tijela ubijenih u prvim trenucima prepada. Tokom dana mogu se čuti sporadični pucnjevi i eksplozije.

3. rujna - dogovoreno je odnošenje tijela poginulih koja već par dana leže u predvorju škole. U trenutku dolaska ambulantnih kola, u školi se začula eksplozija nepoznatih razloga, nakon čega je nekoliko taoca pokušalo bijeg. Teroristi otvaraju vatru na biježeće i nekoliko bombaša samoubojica eksplodira. Specijalne snage potpuno nepripremljene ulaze u vatreni okršaj jer nikakav napad nije bio planiran. Ubrzo specijalci ulaze u školu i vatreni okršaji se nastavljaju. Eksplozije u sportskoj dvorani uzrokovale su urušavanje krova i požar, te je kasnije mnogo tijela poginulih nađeno tamo. Nekoliko sati nakon napada još uvijek se mogu čuti pucnji i eksplozije. Krajem dana teroristi su likvidirani i većina ranjenih zbrinuta je u bolnicama. Tragična bilansa samo je mogla potkrijepiti ogorčenje u Rusiji i svijetu koji su uzrokovale slike mrtve i ranjene djece: na kraju je izbrojano 331 mrtvih (od čega 160 djece) i 700 ranjenih. Gubici sigurnosnih snaga brojali su 10 poginulih specijalaca, a ubijena su 32 terorista dok je jedan uhićen.

Izvori
------

1. ↑  The Beslan Aftermath: New Papers Critical of Russian Security Forces, *Der Spiegel*, July 4, 2005
2. ↑  Chechnya: 'War on terror' legends debunked

***Talačka kriza u Beslanu*** na Wikimedijinoj ostavi
**Nemejski lav** u grčkoj mitologiji bilo je stvorenje koje je živjelo u Nemeji. Smatra se Tifonovim i Ehidninim potomkom, postoji i inačica da je pao s Mjeseca kao Zeusov i Selenin potomak, a treća inačica govori da je Himerin potomak.

Mitologija
----------

Heraklov je prvi od dvanaest zadataka bio ubiti nemejskog lava i donijeti njegovu kožu.

Francisco de Zurbarán: Heraklo se hrva s nemejskim lavom, 1634.
Taj je lav terorizirao područje oko Nemeje. Ubijao je nedužne seljane i njihovu stoku.Imao je neprobojnu kožu koju nijedno oružje napravljeno od čovjeka ili boga nije moglo probiti. Kad ga je Heraklo prvi put napao, njegovo oružje - luk i strijele, toljaga i brončani mač - nisu mogli nauditi lavu. Na posljetku je odbacio oružje i hrvao se s lavom te ga je zadavio. Druga inačica donosi da je ugurao svoju ruku u njegovo grlo i ugušio ga.

Heraklo je potom satima pokušavao oderati lava te je bivao sve ljući i ljući. Na posljetku mu je prerušena Atena pomogla da shvati da su najbolje oruđe kojim može oderati kožu vlastite lavlje pandže. Tako je, uz Atenu kao *deux ex machina* završio zadatak.

Poslije je Heraklo nosi neprobojnu kožu kao oklop. Kad je stigao kralju Euristeju da mu obznani završen zadatak i preda kožu, on se toliko uplašio njegova izgleda te se sakrio u veliki brončani ćup. Poslije je Heraklo daljnje zadatke dobivao preko glasnika.

Eksterni linkovi
----------------

***Nemejski lav*** na Wikimedijinoj ostavi

* Nemejski lav i Heraklo (`en`)
Za bitku u Korintskom ratu, v. Bitka kod Nemeje.
**Nemeja** (Gr. **Νεμέα**) je arheološko nalazište, odnosno drevna historijska lokacija koja se nalazi u dolini rijeke Elissosa u sjeveroistočnom Peloponezu u Grčkoj. Nekada je bila dio teritorije Kleone u Argolidi, a danas je dio prefekture Korintija. Jugozapadno od nalazišta se nalazi selo Iraklion, dok je na zapadu gradić Nova Nemeja.

Nemeja je poznata u grčkoj mitologiji po Nemejskom lavu koga je ubio Heraklo te po dječaku zvanom Ofelt, čiju je smrt slučajno izazvalo sedam argivskih vojskovođa na pohodu protiv Tebe. Nastojeći se iskupiti, vojskovođe su započeli Nemejske igre.

Oblast Nemeje je također poznata po kvalitetnom vinu i dan-danas je jedno od najvažniji vinogradarskih područja Grčke.

Eksterni linkovi
----------------

***Nemeja*** na Wikimedijinoj ostavi

* Nemea Center for Classical Archaeology page
* Temple of Zeus Reconstruction Project page Arhivirano 2007-11-03 na Wayback Machine-u
* Society for the Revival of the Nemean Games page (in Modern Greek) Arhivirano 2007-12-21 na Wayback Machine-u
* UC Berkeley page on Nemea Arhivirano 2012-03-27 na Wayback Machine-u
* Ministry of Culture page on the site Arhivirano 2007-04-07 na Wayback Machine-u
* Nemea Valley Archaeological Project, with pictures Arhivirano 2007-03-31 na Wayback Machine-u
* Nemea. A Guide to the Site and Museum
***Nemicolopterus*** je rod pterosaura pterodaktiloida opisan 2008. godine. *N. crypticus* je nomenklaturni tip i jedina poznata vrsta. Naziv roda, *Nemicolopterus*, potiče iz sljedećih grčkih riječi: "Nemos", što znači "šuma"; "ikolos", što znači "stanovnik"; i "pteros", što znači "krilo". Naziv vrste, *crypticus*, potiče od "kryptos", što znači "skriven". Prema tome, *Nemicolopterus crypticus* znači "Skriveni leteći stanovnik šume". Nastanjivao je jeholsku biotu prije 120 miliona godina.

*N. crypticus* je poznat iz jednog fosila, kataloški broj IVPP V-14377, u kolekciji Instituta za paleontologiju kičmenjaka i paleoantropologiju u Pekingu, Kina. Fosil je prikupljen u Formaciji Jiufotang, koja je nastala tokom aptija, prije 120 miliona godina. Otkriven je na lokalitetu Luzhhouou grada Yaolugou, okruga Jianchang u zapadnoj Provinciji Liaoning (sjeveroistočna Kina).

Raspon krila od malo manje od 25 centimetara čini *N. crypticus* manjim od svih pterosaura, izuzevši nekoliko tek izleglih jedinki. Taj primjerak još uvijek nije sasvim odrastao, ali Wang et al. (2008) navode količinu srastanja kostiju i okoštavanja nožnih prstiju, trbušna rebra i prsnu kost kao znak da je u pitanju bila neodrasla jedinka, a ne tek izlegla. Darren Naish je na svom popularnom weblogu tvrdio da je, zbog činjenice da su pterosauri bili izraženi potrkušci, do srastanja kostiju i okoštavanja moglo doći veoma rano, te bi stoga *Nemicolopterus* mogao biti tek izlegla jedinka roda *Sinopterus*.

*Nemicolopterus* je bezub pterosaur. Wang et al. (2008) zaključili su da je on primitivan prelazni oblik između Pteranodontoidea i Dsungaripteroidea. Iako je *Nemicolopterus* sićušan, neki pripadnici tih grupa kasnije su se razvili u neke od najvećih letećih životinja na svijutu, a među njima i *Quetzalcoatlus*.

*Nemicolopterus* također pokazuje jasne prilagodbe nožnih prstiju i kandži hvatanju za grane. Većina pterosaura poznata je iz morskih slojeva, što znači da su vjerovatno lovili ribe iz mora i slijetali na plaže ili litice. *Nemicolopterus* je, s druge strane, jedan od nekolicine poznatih pterosaura koji su živjeli u unutrašnjosti kontinenta i vjerovatno lovili insekte i spavali u krošnjama drveća. Međutim, vrijedno je spomena da linija tapežarida iz tog vremena (kao što je *Sinopterus*, koji bi mogao biti sinoniman sa *Nemicolopterus*) također pokazuje izražene prilagodbe penjanju.

Povezano
--------

* Veličina pterosaura

Izvori
------

1. ↑  Wang, X. Kellner, A.W.A. Zhou, Z. and Campos, D.A. (2008). "Discovery of a rare arboreal forest-dwelling flying reptile (Pterosauria, Pterodactyloidea) from China." *Proceedings of the National Academy of Sciences*, **106**(6): 1983–1987. DOI:10.1073/pnas.0707728105
2. ↑  Darren Naish, Sićušni pterosauri i pac-man žabe iz pakla Arhivirano 2012-05-08 na Wayback Machine-u, 19. mart 2008.
3. ↑  Umjetnički prikaz

Vanjske poveznice
-----------------

* Preliminarna restauracija skeleta od strane paleoumjetnika Johna Conwaya Arhivirano 2008-03-11 na Wayback Machine-u
* Najmanji pterodaktil ikada bio je veličine vrapca
**Ron Haviv** (rođen 1965.) je američki fotoreporter čije su ratne fotografije iz Hrvatske i BiH obišle svijet.

Ron Haviv je diplomirao novinarstvo na Univerzitetu u Njujorku. Pratio je pad Berlinskog zida, oslobađanje Nelsona Mandele, kokainske ratove u Kolumbiji, Zalivski rat, borbe Kurda iz Iraka, konflikte u Rusiji, izbeglice u Ruandi i politički prevrat na Haitiju. Bio je jedan od prvih novinara fotografa koji je pratio rat u Jugoslaviji, a njegova knjiga Krv i med (*Blood and Honey*) svedočanstvo je o stradanjima na tim ratištima. Dobio je nekoliko nagrada: World press, Slika godine, Overseas Press Club, kao i Medalju za izuzetnost "Lajka".

Njegove fotografije, usmerene isključivo na ratne tragedije, objavljivali su na svojim stranicama časopisi poput "Tajma", "Njusvika, "Pari Mača" i "Šterna".

Izvori
------

1. ↑  Digital Journalist
2. ↑  Sporni Ron Haviv

Vanjske veze
------------

* Ron Haviv Homepage
* VII Photo Agency
* Eyewitness: Ron Haviv Arhivirano 2010-09-24 na Wayback Machine-u fotografije Arkanovih Tigrova u Bijeljini
* (`sh`) Svjedok Zlocina - Ron Haviv
* (`sh`) Sporni Ron Haviv
* (`sh`) Fotografi: Ron Haviv Arhivirano 2012-07-27 na Wayback Machine-u
**Mokša** (ili **Mokšani**; mokš. *мокшет*, rus. *мокша*, ili *мокшане*) je naziv za pleme Mordvina nastanjeno u nizinama Oke i Dona u Mordviniji, Rusija. Mokša i Erzja čine dvije glavne grane Mordvina, naroda ugro-finske porodice. Ostala manja plemena su Tengušev (Tengushev), Terjuhane i Karatai. Ovo posljednje pleme ne smije se pobrkati s narodom Karata. 

Erzja i Mokša spominju se u 10. vijeku u diplomatskoj poruci hazarskog kagana Josipu.

Ranije se u 3. vijeku spominje narod Morden kao jedno od plemena koje je potčinio ostrogotski kralj Hermanaric. Poimence se u 8. vijeku navode njihovi srodnici Erzja, kao pleme potčinjeno Povolškim Bugarima koji su obitavali u području rijeke Volge. Erzja Mordvini i Mokša Mordvini u povijesti nisu bili u prijateljskim odnosima.

Kao saveznici Povolških Bugara, Erzja su ratovali protiv Mokša i ranih Rusa koji su također bili u savezu. 

Prema svome izgledu Mokše su nalikovali na Tatare i Čuvaše.

Jezik
-----

Jezik mokša govori se u zapadnom dijelu Mordvinije gdje i živi ovaj narod, kao i u oblastima Penza, Ryazan, Tambov, Saratov, Samara, Orenburg, nadalje u Tatarstanu i Baškirskoj, također nešto u Armeniji i Sjedinjenim Državama. Oko 500,000 ljudi govori danas ovim jezikom.
**Gaj Rubelije Plaut** (*Gaius Rubellius Plautus*, 33 - 62) bio je rimski aristokrat i član Julijevsko-Klaudijevske dinastije, poznat po tome što ga je Neron dao pogubiti kao jednog od potencijalnih suparnika za carsko prijestolje.

Plautov otac je bio Gaj Rubelije Bland, a majka Julija, kćer Druza Mlađeg, sina cara Tiberija. Otac mu je umro godine 38. a majka je između 43. i 45. pogubljena na nagovor Valerije Mesaline, supruge cara Klaudija, koja je nastojala osigurati prijestolje za svog sina Britanika.

Plaut se oženio za Antistiju Politu, kćer konzula Lucija Antistija Veta. Nakon što je Neron godine 55. došao na vlast, Junija Silana, sestra Kaliguline prve supruge Junije Klaudile, je optužila Neronovu majku Agripinu Mlađu da kuje zavjeru protiv sina kako bi na vlast dovela Plauta. Neron ispočetka nije reagirao, ali je dolazak komete 60. doveo do glasina kako će Nerona zamijeniti novi car, i to upravo Plaut. Neron je na to reagirao prognavši Plauta i njegovu porodicu u Aziju.

Oko 62. su do Nerona došle glasine kako Plaut zajedno s generalom Korbulonom planira ustanak, pa je naredio njegovo pogubljenje. Četiri godine kasnije je naredio pogubljenje i ostatka njegove porodice.
Koordinate: 41° 32′ 13" SGŠ, 21° 58′ 32" IGD

**Palikura** (mak. *Palikura*) je naselje u Republici Makedoniji, u središnjem delu države. Palikura je naselje u okviru opštine Rosoman.

Palikura ima veliki značaj za srpsku zajednicu u Republici Makedoniji, pošto Srbi čine manjinu u naselju.

Prirodni uslovi
---------------

Palikura je smeštena u središnjem delu Republike Makedonije. Od najbližeg većeg grada, Kavadaraca, naselje je udaljeno 15 kilometara severno.

Naselje Palikura se nalazi u istorijskoj oblasti Tikveš. Selo je smešteno u dolini reke Vardar, u središnjem delu Tikveške kotline. Naselje je položeno na približno 170 metara nadmorske visine, u ravničarskom području. Kroz naselje protiče Crna reka, koja se par kilometara severno uliva u Vardar.

Mesna klima je izmenjena kontinentalna sa značajnim uticajem Egeja (žarka leta).

Stanovništvo
------------

Palikura je prema poslednjem popisu iz 2002. godine imala 183 stanovnika.

|  |  |
| --- | --- |
| **Nacionalnost** | **Stanovnika** |
| makedonci | 161 |
| srbi | 17 |
| romi | 4 |
| drugi | 1 |
|

Pretežna veroispovest mesnog stanovništva je pravoslavlje.

Izvori
------

* Popis u Makedoniji 2002. - Knjiga 10.

Spoljašnje veze
---------------

* www.opstinarosoman.gov.mk Zvanična stranica opštine Rosoman

  

  


| p • r • uNaseljena mesta opštine Rosoman |
| --- |
| **Rosoman** • 
Debrište •
Kamen Dol •
Kruševica •
Manastirec •
Mrzen Oraovec •
Palikura •
Ribarci •
Sirkovo •
Trstenik |  |
*Za ostale upotrebe, v. Aerodrom Petrovec.*

  
Koordinate: 41° 56′ 20" SGŠ, 21° 36′ 54" IGD

**Petrovec** (mak. *Петровец*), ranije **Skopski Petrovac**, je naselje u Republici Makedoniji, u severnom delu države. Petrovec je sedište istoimene opštine Petrovec, koja okuplja istočna predgrađa Grada Skoplja.

Pored naselja Petrovec nalazi se i Međunarodni aerodrom Skoplje, koji je poznat i kao *Aerodrom Petrovec*.

Prirodni uslovi
---------------

Petrovec je smešten u severnom delu Republike Makedonije. Od najbližeg većeg grada, Skoplja, naselje je udaljeno 22 km istočno.

Naselje Petrovec je u okviru istorijske oblasti Blatija, koja se obuhvata istočni deo Skopskog polja. Naselje je smešteno u polju. Par kilometara južnije protiče Vardar. Istočno od naselja izdiže se brežuljkast kraj Kotorci. Nadmorska visina naselja je približno 220 metara.

Mesna klima je izmenjena kontinentalna sa manjim uticajem Egeja (žarka leta).

Istorija
--------

Stanovništvo
------------

Petrovec je prema poslednjem popisu iz 2002. godine imao 2.659 stanovnika.

Etnički sastav:

|  |  |
| --- | --- |
| **Nacionalnost** | **Ukupno** |
| Makedonci | 2.312 (86,9%) |
| Bošnjaci | 118 (4,4%) |
| Srbi | 99 (3,7%) |
| Albanci | 67 (2,5%) |
| Cigani | 53 (2,0%) |
| ostali | 10 (0,4%) |
|

Većinska veroispovest je pravoslavlje.

Vidi još
--------

* Opština Petrovec

Izvori
------

* Popis u Makedoniji 2002. - Knjiga 10.

Spoljašnje veze
---------------

***Petrovec*** na Wikimedijinoj ostavi

* www.petrovec.gov.mk Zvanična stranica opštine Petrovec

  

  


| p • r • uNaseljena mesta opštine Petrovec |
| --- |
| **Petrovec** •
Badar •
Blace •
Breznica •
Gornji Konjari •
Gradmanci •
Divlje •
Donji Konjari •
Katlanovo •
Kožlje •
Letevci •
Ognjanci •
Ržaničino •
Srednji Konjari •
Sušica •
Ćojlija |
**Myeongjong** (korejski: 명종) rođen kao *Yi Hwan* (1534. - 1567. bio je 13 monarh iz Dinastije Joseon koji je vladao Kraljevstvom Joseon (Korejom) od 1545. do 1567.

Biografija
----------

*Yi Yeon* bio je drugorođeni sin kralja Jungjonga iz braka sa njegovom trećom ženom Munjeong. Njegov stariji polubrat Injong, vladao je vrlo kratko svega jednu godinu kad je umro, pa je Yi Yeon sa samo 12 godina zasjeo na tron. Mnogi vjeruju da je anbiciozna Munjeong otrovala Injonga, kako bi vlastitog sina gurnula na tron, ali i da bi vladala, što je i radila kao regent umjesto suviše mladog Yi Yeonga sve do 1565. kad je umrla.

Nakon smrti majke, Yi Hwan ili Myeongjong kakvo mu je bilo hramsko i vladarsko ime pokušao je voditi zemlju na svoj način, ali je to ispalo loše zbog suvišnog uplitanja majčine rodbine i zbog velike korupcije u vladi.

Umro je bez ikakvog nasljednika.

Izvori
------

1. ↑  „*Myeongjong of Joseon*" (engleski). DBpedia. Pristupljeno 23. 09. 2019.
2. 1 2 3 4  „*Rulers of the Joseon Dynasty*" (engleski). The talking cupboard. Pristupljeno 22. 09. 2019.
3. ↑  „*Chart of Joseon Kings*" (engleski). dramasROK. Pristupljeno 23. 09. 2019.

Vanjske veze
------------

* *Myeongjong of Joseon* (`en`)

|  |  |  |
| --- | --- | --- |
| Prethodnik: | **Kralj Joseona (1545. - 1567.)** | Nasljednik: |
| **Injong** | **Seonjo** |
**Palini** (grčki: Παλλήνη), je donedavno bio satelitski grad, a danas je sjeveroistočno predgrađe Atene u Grčkoj. 

Palini je upravno sjedište prefekture Istočna Atika. Samo 4.13 % registriranih stanovnika i doista živi u Paliniju. Dio Palinija *Kantza*, na jugu grada, danas brzo rastuća i jako poželjna stambena zona metropolitanskog grada Atene.

Geografske karakteristike
-------------------------

Palini leži na južnim padinama planine Penteli, dolina Mesogeja prostire se južno od grada, a grad Atena zapadno od Palinija.
Palini se nalazi jugozapadno od Maratona, zapadno od Rafina, oko 20 km sjeverno od atenskog aerodroma Eleftherios Venizelos, i oko 18 km sjeveroistočno od grada Atene.

Glavne prometnice između Palinija i Atene su; autoput Atiki Odos, Avenija Maraton i Avenija Lavrija. 

Pogled na grad
Teren oko Palinija je još uvijek mješanog karaktera, djelomično je poljoprivrednog karaktera sa seoskim imanjima (kakvih je bilo puno više u prošlosti), a djelomično sa rezidencijalnim zonama (u takvo se pretvara).
Tipične prigradske kuće počele su podizati od 1970-ih do 2000-ih. Seoska imanja još uvijek postoje u južnim i sjeveroistočnim dijelovima Palinija. Šume pinija dominiraju sjevernim i istočnim dijelovima Palinija.

Palini posljednjih decenija doživljava građevinsku eksploziju, svake godine unutar njegova teritorija iznikne puno novih građevina. Isto tako ubrzano raste i broj stanovnika.

Rast stanovništva Palinija posljednjih decenija
-----------------------------------------------

| Godina | Stanovništvo | Promjena | Stanovništvo općine |
| --- | --- | --- | --- |
| 1981 | 5,475 | - | - |
| 1991 | 8,021 | 2,546/46.50% | 10,908 |
| 2001 | 12,552 | 4,531/56.49% | 16,679 |

Izvori
------

1. ↑  Δείτε τη Διοικητική Διαίρεση. Grčko ministarstvo unutrašnjih poslova (pristupljeno 9. 09. 2009.) (`el`)

Vanjske poveznice
-----------------

* Službene starnice (`el`)

| * p
* r
* u
Glavni gradovi grčkih prefektura |
| --- |
| Agios Nikolaos • Aleksandropoli • Amfisa • Argostoli • Arta • Atena • Halkida • Kanija • Hios • Krf • Korint • Drama • Edesa • Eleusina • Ermopolis • Florina • Grevena • Iraklion • Igumenica • Janjina • Kalamata • Kardica • Karpenisi • Kastorija • Katerini • Kavala • Kilkis • Komotini • Kozani • Lamija • Larisa • Lefkada • Livadija • Mesolongi • Mitilene • Nafplio • Palini • Patras • Pirej • Poligiros • Preveza • Pirgos • Retimno • Rodos • Seres • Sparta • Solun • Trikala • Tripoli • Vati • Verija • Volos • Ksanti • Zakintos |  |

***Palini*** na Wikimedijinoj ostavi
***My Name Is Earl*** je američki televizijski sitcom koji se originalno emitirao na programu NBC-a od 2005. do 2009. Stvorio ju je Greg Garcia, a producirao 20th Century Fox Television.

Naslovnu ulogu tumači Jason Lee kao Earl J. Hickey, sitni kriminalac koji je izgubio dobitnu srećku od 100.000 US$ kada ga je udario automobil. Dok je ležao u bolnici, počeo je vjerovati karmu gledajući *Last Call with Carson Daly*. Nakon toga je odlučio okrenuti novu stranicu u životu te napraviti popis svih loših stvari koje je učinio u životu. Pošto je napravio dobro djelo, ponovno je pronašao srećku. Shvativši to kao znak počinje skidati loše stvari sa popisa tako što će za svaku od njih napraviti jednu dobru.

Kritičari tvrde da serija ima scijentološki sadržaj, s obzirom da su glumci Jason Lee i Ethan Suplee scijentolozi.

Serija se u Hrvatskoj prikazuje na programu HRT pod nazivom ***Zovem se Earl***.

Izvori
------

1. ↑  Shales, Tom (20. 09. 2005.). „Earl Defines What It Takes To Be Sorry". Pristupljeno 2008.
2. ↑  Donaghy, James (29. 06. 2007.). „My name is L Ron Hubbard". The Guardian. Pristupljeno 8.5.

Eksterni linkovi
----------------

* My Name is Earl Wiki,  eksterni wiki
* *My Name Is Earl* at NBC.com
* *My Name Is Earl* at IMDb
**Tepidarium** od latinskog *tepidus*, što znači mlak, je ime za ugodno topli centralni odjel (prostoriju) rimskih termi, iz kog se moglo ići u frigidarium (hladni) ili caldarium (topli bazen

Karakteristike
--------------

Veće rimske terme su se najčešće sastojale od tri velike prostorije sa bazenima za kupanje; - tepidariuma, frigidariuma i caldariuma, uz nešto manjih kupaonica i terena.
Robovska posluga bila je nevidljiva jer se kretala podzemnim prolazima. Rasvjetu tih ogromnih prostorija Rimljani su riješili genijalnim sistemom visokih prozora, smještenih neposredno do krova.

Tepidarij se grijao na dva načina; hipokaustom (podnim grijanjem) i cirkularnim strujanjem zagrijanog zraka. Kao rezultat toga temperatura se kretala oko 30 °C sa umjerenom procentom vlage.

Povezano
--------

* Frigidarium
* Caldarium
* Apoditerium
* Sudatorium ili Laconicum

Izvori
------

1. 1 2  „*Tepidarium*" (engleski). Archeon. Pristupljeno 4. 5. 2018.
2. 1 2 3  „*Thermae*" (engleski). Encyclopaedia Britannica. Pristupljeno 4. 5. 2018.

Vanjske veze
------------

***Tepidarium*** na Wikimedijinoj ostavi

* *Tepidarium* (`en`)
**Rochdale** (čita se *Ročdejl*) je grad od 108,293 stanovnika i metropolitanski borough od 214,195 stanovnika na sjeveru Engleske u Grofoviji Greater Manchester.

On je administrativni centar Metropolitanskog borougha Rochdale, koji se prostire sa obje strane masiva Pennines.

Geografske karakteristike
-------------------------

Rochdale leži na ušću riječice Spodden u rijeku Roch, na zapadnim obroncima Penninesa, udaljen 15.8 km sjeveroistočno od Manchestera.

Historija
---------

Rochdale je izrastao za srednjeg vijeka kao trgovište. Tokom 18 i 19. vijeka postao je važan centar za preradu pamuka; naročito poznat po teškim tkaninama za industriju. Tad je prokopan kanal prema Manchesteru pa se roba mogla jeftinije transportirati brodovima.

Grad je rodno mjesto zadružnog pokreta, jer je u njemu 1844. osnovano - Ročdejlsko društvo pravične raspodjele (Rochdale Equitable Pioneers Society). Društvo je 1931. otvorilo svoj prvi dućan u ulici *Toad Lane*, on je pretvoren u muzej i od 2010. - 12. temeljno rekonstruiran. Generalna skupština Međunarodnog zadružnog saveza (COOP) je 2011. odredila da Rochdale postane centar te organizacije.

Privreda
--------

Industrija koja je nekoć bila pokretač razvoja tog kraja, gotovo je zamrla, jer je tekstilna industrija bankrotirala, ali još uvijek ima nešto metalurških pogona. Početkom 21. vijeka osnovan je poslovni park Kingsway, pored autoputa M62 u koji se doselilo dosta malih kompanija koje se bave razvojem novih tehnologija. Kako je odlično povezan sa Manchesterom, Leedsom i Liverpoolom tu se doselilo i dosta kompanija koje se bave logistikom.

Znamenitosti
------------

Najveća znamentost grada je palača gradske vijećnice podignuta između 1866. - 71. i Centar umjetnosti i baštine - Touchstones.

Sjeveroistočno od grada, na nekih 5,6 km od centra leži akumulaciono jezero Hollingworth, veliko 47 hektara.

Pobratimski gradovi
-------------------

* Francuska, Tourcoing

Izvori
------

1. 1 2 3 4  „United Kingdom: North West England" (engleski). City population. Pristupljeno 16. 11. 2016.
2. 1 2 3 4  „United Kingdom: Greater Manchester (Boroughs)" (engleski). City population. Pristupljeno 16. 11. 2016.
3. 1 2 3 4 5 6 7  „*Rochdale*" (engleski). Encyclopædia Britannica. Pristupljeno 16. 11. 2016.

Vanjske veze
------------

***Rochdale*** na Wikimedijinoj ostavi

* Rochdale City Council (`en`)
**Mickey Mouse** [ˈmɪki maʊs], lik iz animiranih filmova i stripova koji je postao ikona The Walt Disney Companyja. 1928. godine su ga stvorili Walt Disney i Ub Iwerks. Glas mu je od 1928. godine posuđivao sam Walt Disney, što je nastavio i činiti sve do 1947. godine.

*The Walt Disney Company* dan njegova rođenja smatra 18. studenog 1928. godine. Naime, toga se dana po prvi put prikazao, tj. pustio u prodaju animirani film *Parobrod Willie* u kome je Mickey imao glavnu ulogu.

Ovaj antropomorfizirani miš je evoluirao od toga da jednostavno bude lik u animiranim filmovima i stripovima kako bi postao jedan od najprepoznatljivijih simbola na svijetu. Mickey Mouse je diljem svijeta poznat kao najuspješniji lik iz animiranih filmova i stripova na svijetu. 1988. imao je cameo nastup u igrano-animiranom filmu *Who Framed Roger Rabbit*.

Trenutno je glavni lik *Playhouse Disney* serije "*The Mickey Mouse Clubhouse*" koja se emitira na *Disney Channelu*. Ujedno je i vođa Kluba Mickeyja Mousea.

Njegova djevojka i ljubav njegova života je Minnie Mouse.

Vanjske poveznice
-----------------

* Poster Mickeyja Mousea prodan za 101.000 $ BBC News
* Povijest nastanka Mickeyja Mousea Arhivirano 2012-12-01 na Wayback Machine-u
* 80 godina Mickeyja Mousea Arhivirano 2008-11-23 na Wayback Machine-u TIME časopis

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 217068324
* LCCN: nb2015012767
* ISNI: 0000 0003 5932 6542
* GND: 119064839
* SUDOC: 028868803
* BNF: cb120615020 (podaci)
* MusicBrainz: c544ffda-740f-47a4-942a-51c797bde8c1

 |
**NK Lipik 1925** je nogometni klub iz Lipika.

Povijest kluba
--------------

NK Lipik 1925 svoje djelovanje započeo je početkom prošlog stoljeća. 1925. godine pod imenom "Sportski klub Olimpija", a prvi predsjednik kluba bio je Josip Beck. U prvim danima klub nije bio službeno registriran, niti se natjecao u prvenstvu, no redovno su se odigravale prijateljske utakmice protiv klubova iz susjednih mjesta.
U zapisima iz tog vremena kao najbolji igrači tog vremena spominju se Andrija Ivošević, lijevo krilo i Ludva Hort, napadač.

Po završetku drugog svjetskog rata, 1946. godine, osniva se "Fiskulturno društvo Slavonac", u okviru kojega je djelovao i nogometni klub s novim imenom "Slavonac", a osnivači su bili Franjo Frntić, ujedno i prvi predsjednik, te Rudolf Zednik, Stevo Barišić, Gustav Štabler i Vinko Ljevaković.
Nakon 27 godina rada, NK "Slavonac" se u sezoni 1952./53. prvi puta uključuje u prvenstveno natjecanje i to u ligi Daruvarskog podsaveza.

Od tada pa do 1994. godine i prijelaza u ligu Požeško-slavonske županije, NK "Slavonac" je igrao s klubovima sjevernog dijela Hrvatske od Međuopćinske lige Daruvar-Pakrac, Grubišno Polje-,Virovitičke zone, Lige Zajednice općina Bjelovar pa do Zagrebačke regionalne lige s klubovima varaždinskog, koprivničkog, virovitičkog i bjelovarskog područja.

NK "Lipik 1925" se danas natječe u 3. ŽNL, a klub radi s sedam kategorija nogometaša; igraonica , limači U-10, početnici U-12, mlađi pioniri U-14, stariji pioniri U-15, juniori U-18 i seniori.

Uspjesi
-------

* 3. HNL - Istok: prvak 2009./10.
* 4. HNL - Istok: prvak 2008./09.
* 1. ŽNL Požeško-slavonska: prvak 2007./08.

Poveznice
---------

* Službene stranice kluba

|  |  |
| --- | --- |
|  | *Nedovršeni članak* **NK Lipik** *je u začetku. Možete pomoći Wikipediji tako da ga proširite*. |
**Newtown Saint Boswells** (škotsko-gelski: *Baile Ùr Chille Bhoisil*) je gradić na jugoistoku
Škotske od 1,279 stanovnika, on je i administrativni centar područnog savjeta
Scottish Borders.

Geografske karakteristike
-------------------------

Newtown Saint Boswells leži u slivu rijeke Tweed, na trasi autoputa Edinburgh - Newcastle , 
udaljen šesdesetak km jugoistočno od Edinburgha.

Historija
---------

Newtown Saint Boswells je još 1929. bio selo, u kom su uglavnom živjeli željeznički radnici, sve se to promjenilo od kad je postao administrativni centar, jer danas najviše stanovnika radi u državnoj administraciji.
Pored toga Newtown ima veliki stočni sajam, i kampus Koledža Borders.

Znamenitosti
------------

Najveća znamenitost je obližnja premonstratenška *Opatija Dryburgh* osnovana 1150. u kojoj se nalaze grobovi Waltera Scotta i feldmaršala Douglasa Haiga.

Izvori
------

1. 1 2 3 4  „United Kingdom: Scotland" (engleski). City population. Pristupljeno 3. 12. 2014.
2. 1 2 3 4   „*Newtown Saint Boswells*" (engleski). Encyclopædia Britannica. Pristupljeno 3. 12. 2014.

Vanjske veze
------------

***Newtown Saint Boswells*** na Wikimedijinoj ostavi

* *Newtown Saint Boswells* na portalu Encyclopædia Britannica (`en`)
**Pakistanska narodna stranka** (engleski *Pakistan Peoples Party*,skraćeno PPP) (Urdu: پاکستان پیپلز پارٹی): je pakistanska politička stranka lijevog centra koja je članica Socijalističke Internacionale. Njen vođa je, do atentata, bila Benazir Bhutto. Postoji također i organizacija Parlamentarci Pakistanske narodne stranke (*Pakistan Peoples Party Parliamentarians*, PPPP) koju je 2002. godine PPP osnovala u svrhu prilagodbe tadašnjim izbornim zakonima.

Stranku je 30.11. 1967. osnovao Zulfikar Ali Bhutto, koji je poslije postao njen prvi predsjednik. Kredo stranke je: "Islam je naša vjera; demokracija je naša politika; socijalizam je naša ekonomija; sva vlast narodu."

Pakistanska narodna stranka je znatno liberalnija od ostalih stranaka u Pakistanu i često se borila za prava žena kao i prava siromašnih, manjina i potlačenih.

Iako joj je glavno uporište južna provincija Sindh, ima značajnu podršku i u gusto naseljenoj provinciji Punjab.

Vanjski linkovi
---------------

* Website na engleskom Arhivirano 2005-04-05 na Wayback Machine-u
* Website na urduu Arhivirano 2008-12-16 na Wayback Machine-u

***Pakistanska narodna stranka*** na Wikimedijinoj ostavi